Mavlono Soyiliy (shoir). Mavlono Soyiliy (15–16-asr) – fors-tojik tilida ijod qilgan hisorlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning darveshtabiat va kamgapligini, baʼzi sheʼrlari yomon emasligini aytib, quyi­dagi baytini keltiradi:Maro dar dida tang omad fazoi koʻhu homun ham, Gʻami Farhod man doram, baloi ishqi Majnun ham. (Mazmuni: Mening koʻzimga togʻ bilan dasht fazosi ham torlik qilib qoldi. Chunki menda Farhodning gʻami va Majnun ishqining balosi bor).